CELEX: 32022D0668
Language: ro
Date: 2022-04-21 00:00:00
Title: Decizia (PESC) 2022/668 a Consiliului din 21 aprilie 2022 de modificare a Deciziei (PESC) 2021/2032 privind o măsură de asistență în cadrul Instrumentului european pentru pace în sprijinul unităților militare instruite de misiunea de instruire a UE în Mozambic

22.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 121/44
               
            
         DECIZIA (PESC) 2022/668 A CONSILIULUI
         din 21 aprilie 2022
         de modificare a Deciziei (PESC) 2021/2032 privind o măsură de asistență în cadrul Instrumentului european pentru pace în sprijinul unităților militare instruite de misiunea de instruire a UE în Mozambic
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 41 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 19 noiembrie 2021, Consiliul a adoptat Decizia (PESC) 2021/2032 (1), care instituie o măsură de asistență cu o valoare de referință financiară de 40 000 000 EUR (denumită în continuare „valoarea de referință financiară”) destinată să acopere furnizarea de echipamente care nu sunt concepute pentru a aplica o forță letală și dotări către unitățile forțelor armate mozambicane care urmează să fie instruite de misiunea de instruire a UE în Mozambic (denumită în continuare „EUTM Mozambic”).
                  
               
                     (2)
                  
                  
                     Valoarea de referință financiară respectivă este suficientă pentru a furniza echipamente care nu sunt concepute pentru a aplica o forță letală și dotări astfel cum sunt menționate la articolul 1 alineatul (3) din Decizia (PESC) 2021/2032, pentru cinci din cele 11 unități ale forțelor armate mozambicane care urmează să fie instruite de EUTM Mozambic în perioada 2021-2023. Pentru a răspunde nevoilor celorlalte șase unități, valoarea de referință financiară ar trebui majorată cu 45 000 000 EUR.
                  
               
                     (3)
                  
                  
                     Prin urmare, Decizia (PESC) 2021/2032 ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2021/2032 se modifică după cum urmează:
            
                        1.
                     
                     
                        la articolul 1, alineatul (4) se înlocuiește cu următorul text:
                        
                           „(4)   Durata măsurii de asistență este de 36 de luni de la data încheierii unui contract între administratorul pentru măsurile de asistență acționând în calitate de ordonator de credite și entitatea menționată la articolul 4 alineatul (2), în conformitate cu articolul 32 alineatul (2) litera (a) din Decizia (PESC) 2021/509.”
                        
                     
                  
                        2.
                     
                     
                        La articolul 2 alineatul (1) se înlocuiește cu următorul text:
                        
                           „(1)   Valoarea de referință financiară destinată acoperirii cheltuielilor referitoare la măsura de asistență este de 85 000 000 EUR.”
                        
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 21 aprilie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia (PESC) 2021/2032 a Consiliului din 19 noiembrie 2021 privind o măsură de asistență în cadrul Instrumentului european pentru pace în sprijinul unităților militare instruite de misiunea de instruire a UE în Mozambic (JO L 415, 22.11.2021, p. 25).